45566 PIONEER Drive in Sardis: Sardis West Vedder Rd House for sale in "Wells landing" : MLS(r) # R2172735
Listing information last updated on Jun 8, 2017 6:17 PM NGV: Volgehoue druk deur burgerlike samelewing van kardinale belang - Solidariteit WêreldSolidariteit Wêreld
Tuis › Mediaverklarings › NGV: Volgehoue druk deur burgerlike samelewing van kardinale belang
Solidariteit se Beroepsgilde vir Gesondheidspraktisyns het vandeesweek die burgerlikesamelewing gemaan om voort te gaan om volgehoue druk vanuit alle sfere op die omstrede NGV-wetsontwerp uit te voer. Dit volg nadat die kabinet vroeër die huidige Wetsontwerp op Nasionale Gesondheidsversekering (NGV) afgekeur het.
Volgens Morné Malan, senior navorser aan die Solidariteit Navorsingsinstituut, was die druk wat onder meer deur dié beroepsgilde, asook ander burgerlike instellings teen die ontwerp toegepas is, deurslaggewend om hierdie onwerkbare nasionalisering van gesondheidsorg tydelik te ontspoor. “Dit is egter nie die finale spyker in die NGV-doodskis nie. Daar moet nou volgehou word om druk toete pas om te verseker dat gesprekke aangaande gesondheidsorg gedryf word om die beste uitkoms vir die meerderheid mense te bewerkstellig in plaas van ideologiese vere in amptenare se hoede.”
Malan het benadruk dat die departement van gesondheid alternatiewe voorstelle moet ondersoek eerder as om hierdie onrusbarende beleid wat by uitstek nie lewensvatbaar is nie te probeer beredder. “Daar is reeds talle ander alternatiewe – meer doeltreffend en gangbaar – op die tafel geplaas tydens gesprekke met die departement, maar hierdie alternatiewe is nie oorweeg nie.Die tendens van die departement se argumente tydens hierdie ronde van deelname was om te sê dat as jy nie die nasionalisering van gesondheidsorg ondersteun nie, is jy eintlik gekant teen meer toeganklike dienste. Dit is ooglopend waansinnig en ons hoop dat soos hierdie proses verder gaan en ons weer terug na die tekenbord keer, daar meer ag geslaan sal word op die kommentaar van kenners vanuit velde soos ekonomie, regte, politiek, en veral ook verteenwoordigersvanuit die gesondheidsorgbedryf wat die sterkste hierdeur geraak word,” het Malan gesê.
Die Solidariteit Beroepsgilde vir Gesondheidsorgpraktisyns het vroeër vanjaar ʼn krisisberaad aangebied met voorste deskundiges in bogenoemde velde waar uitstekende opsies om die gesondheidsorg kwale in Suid-Afrika op te los, bespreek is. “Dit was van die begin af pynlik duidelik dat die NGV-wetsontwerp nooit aan sy beloftes kon voldoen nie. Die wetsontwerp is nie net finansieel en ekonomies onlewensvatbaar nie, maar ook nie prakties nie. Die nasionalisering, soos voorgestel in die wetsontwerp, verteenwoordig nie ʼn inkrementele verbetering in gesondheidsorg nie, maar eerder ʼn drastiese afname daarin. Dit is nie die swakste onder goeie opsies nie, dit is net swak. Die NGV sal beteken dat ons ʼnarmer en baie sieker land sou wees,” het Malan gesê.
Malan het verduidelik dat om die probleem met gesondheidsorg in Suid-Afrika op te los, sal die departement sy gesindheid teenoor privaat diensverskaffers omvattend moet hersien. “Ons sit tans met ʼn wêreldklas privaat mediese bedryf en een van die swakste staatsgesondheidsorgstelsels ter wêreld, dus kan die oplossing nie wees dat laasgenoemde eersgenoemde insluk nie. Die vraag is hoe maak ons die dienste van die privaat sektor meer toeganklik en bekostigbaar vir alle Suid-Afrikaners, en daar bestaan reeds antwoorde op hierdie vraag, soos byvoorbeeld ʼn koeponstelsel. Die departement sal meer pragmaties en minder ideologies oor die beleid moet besin en vra wat die beste netto impak op die gesondheid van Suid-Afrikaners sal wees. Ons almal wil in ʼn gesonder land leef en daarvoor benodig ons skeppende en innoverende idees – nie verwerkings van slegte beleid wat reeds oor die wêreld heen misluk het nie,” het Malan afgesluit.